РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 броj: 011-1519/15

24. јун 2015. године

Б е о г р а д

НАРОДНА СКУПШТИНА

Одбор за уставна питања и законодавство, на седници одржаној 24. јуна 2015. године, размотрио je амандман на ПРЕДЛОГ ЗАКОНА О ПОТВРЂИВАЊУ СПОРАЗУМА О ЗАЈМУ (ПРОЈЕКАТ УНАПРЕЂЕЊА ЗЕМЉИШНЕ АДМИНИСТРАЦИЈЕ У СРБИЈИ) ИЗМЕЂУ РЕПУБЛИКЕ СРБИЈЕ И МЕЂУНАРОДНЕ БАНКЕ ЗА ОБНОВУ И РАЗВОЈ.

На основу члана 156. став 3. Пословника Народне скупштине, Одбор за уставна питања и законодавство подноси

И З В Е Ш Т А Ј

 Одбор је у складу са чланом 164. Пословника Народне скупштине размотрио амандман који је на члан 3. Предлога закона о потврђивању Споразума о зајму (Пројекат унапређења земљишне администрације у Србији) између Републике Србије и Међународне банке за обнову и развој, поднела народни посланик Катарина Ракић и сматра да је амандман у складу са Уставом и правним системом Републике Србије.

За известиоца Одбора на седници Народне скупштине одређен је председник Одбора.

 ПРЕДСЕДНИК

 др Александар Мартиновић